Ошо данлы Уралдың гүзәл бер мөйөшөндә Исәнғазы ауылы урынлашҡан. Ирәндек аръяғынан, Урал һыуы буйынан үҙенең туғандары һәм дуҫ-иштәре менән Атанғол исемле кеше килә һәм улар ошонда төйәкләнеп йәшәй башлайҙар. Ҡана, Күркәтау, Бетерә һыуҙары уларҙың омболды (тәрән, сөмбәйле мәғәнәһендә) ятыуҙары тул хәтлем балыҡлы, матур була. Был һыуҙарҙың тирә-яғы ҡуйы, эре-эре ҡарағайлыҡ, һәр төрлө йәнлеге мыжғып йөрөй, ҡош-ҡорто ла бихисап була.